Alle årets dager

Alle årets dager, originaltittel: Tous les Matins du Monde, er en fransk spillefilm fra 1991, regissert av Alain Corneau, og basert på en roman av Pascal Quignard.

Handling 
Komponisten Marin Marais (spilt av Gérard Depardieu) tenker tilbake på sin tidligere mester, den enestående fiolinisten Monsieur de Sainte-Colombe,  som var en ivrig tilhenger av jansenismen. Etter konas død begraver Sainte-Colombe seg fullstendig i musikken sin, samtidig som han forsøker å ta seg av de to døtrene på egen hånd. Han lærer dem opp som musikere, og spiller sammen med dem for et lite publikum. Omdømmet hans når etter hvert hoffet til Louis XIV, og kongen sender en utsending for å be Sainte-Colombe om å komme og spille for kongen. Men Sainte-Colombe avviser utsendingen. Krenket sørger kongen for at svært få går på konsertene til Sainte-Colombe og døtrene hans. Sainte-Colombe stenger seg deretter inne i en hytte for å perfeksjonere kunsten å spille fiolin, og for å dyrke minnene om sin døde kone.

Noen år senere besøker den 17 år gamle Marin Marais denne store mesteren for å lære av ham. Men Sainte-Colombe nekter å lære ham opp, og sender ham bort. Men Madeleine, den eldste datteren hans, har blitt forelsket i Marais. Hun lærer ham det faren har lært henne, og lar ham lytte i hemmelighet til faren hennes som komponerer. Marais og Madeleine innleder et forhold. Men Marais forlater Madeleine etter at hun er blitt gravid. Hun føder senere et dødfødt barn.

Medvirkende 
 Jean-Pierre Marielle - Monsieur de Sainte-Colombe
 Gérard Depardieu - Marin Marais
 Anne Brochet - Madeleine
 Guillaume Depardieu - unge Marin Marais
 Carole Richert - Toinette
 Michel Bouquet - Baugin
 Jean-Claude Dreyfus - Abbe Mathieu
 Yves Gasc - Caignet
 Yves Lambrecht - Charbonnières
 Jean-Marie Poirier - Monsieur de Bures
 Myriam Boyer - Guignotte

Referanser

Eksterne lenker 
 

Franske dramafilmer
Franskspråklige filmer
Filmer fra 1991